Endamanê Grup Yorumî Îbrahîm Gokçek û Helîne Bolek ê ke teberê îradayê înan de 6 rojî yo Nêweşxaneyê Perwerde û Cigêrayîşî  yê Ûmranîye de sey rehîn yenê girewtene  vizêr nêweşxane ra vejîyayî.
Rixmê qerarê mehkeme yê vejîyayîşî seba ke Wezîrîya Karanê Zereyî îtîraz kerd Gokçek û Boleke 6 saete sey rehînî ameyî girewtene. Îbrahîm Gokçek û Helîne Bolek hetê embazanê înan ra bêrê nêweşxaneyî de ameyî pêwazîkerdene û bi ambulans ameyî berdene ''Keyeyê Xoverdayîşî'' yê Kuçuk Armutlu yo ke polîsan eşt bi ser ê ûca ra girewtebî.
